Ved kapitulasjonen befant det seg fire tyskere på tjenestestedet i Dombås. De to gestapistene, SS-Sturmscharführer August Stuckmann og SS-Oberscharführer Josef Schossmann, ble mest bemerket under rettsoppgjøret. Schossmann kom til Dombås fra Ålesund så sent som 18. april 1945 og måtte stå til rette for tidligere handlinger i Ålesund og Trondheim. Stuckmann, kjent for sin brutalitet, ble spesielt omtalt for å mishandle fanger og for sin rekvirering av varer til personlig bruk.